Confessions of a Teenage Drama Queen

Confessions of a Teenage Drama Queen er en amerikansk filmkomedie fra 2004. Den er regissert av Sara Sugarman og skrevet av Gail Parent, basert på en bok av Dyan Sheldon.

 Rolleliste 
  Skuespiller  Rolle   Lindsay Lohan  «Mary Elizabeth Steppe»/«Lola» Adam Garcia  «Stu» Megan Fox  «Carla Santini» Alison Pill  «Ella Gerard» Eli Marienthal  «Sam» Carol Kane  «Miss Baggoli» Sheila McCarthy  «Mrs. Gerard»

 Handling 
Den selvsentrerte tenåringsjenta Lola (Lindsay Lohan) flytter med familien fra New York City til en forstad i New Jersey. Hun får seg en støkk da hun skjønner at hun nå må konkurrere mot Carla (Megan Fox) om å bli klassens mest populære. Lola blir venninne med en upopulær jente ved navn Ella, siden de begge to er fan av (det fiktive) bandet Sidarthur.

Lola går på audition til skolens oppsetning av Pygmalion, som de kaller «Eliza Rocks», og får hovedrollen som Eliza. Den rollen ville Carla også ha, og dermed blir konflikten mellom de to jentene enda større. For å hevne seg på Lola skaffer Carla seg billetter til Sidarthurs utsolgte avskjedskonsert. Lola forsøker også å få tak i billetter for å triumfere over Carla, men da hun mislykkes i dette tar hun toget til New York City sammen med Ella for å kjøpe billetter på svartebørsen.

 Eksterne lenker 


 Om Confessions of a Teenage Drama Queen på Filmweb

Kategori:Filmer fra 2004
Kategori:Disney-filmer
Kategori:Filmkomedier fra USA
Kategori:Familiefilmer fra USA
Kategori:Engelskspråklige filmer
Kategori:Ungdomsfilmer fra USA